stanford-oval/wikipedia huggingface dataset:
พรชิตา ณ สงขลา
รางวัล

| ปี | รางวัล | สาขา | ผลงานที่เข้าชิง | ผลรางวัล |
| --- | --- | --- | --- | --- |
| พ.ศ. 2542 | รางวัลโทรทัศน์ทองคำ ครั้งที่ 14 พ.ศ. 2542 | ดารานำหญิงดีเด่น | เมียหลวง | เสนอชื่อเข้าชิง |
| พ.ศ. 2542 | รางวัลเมขลา ครั้งที่ 19 ประจำปี พ.ศ. 2542 | ดารานำหญิงยอดเยี่ยม | เมียหลวง | ได้รับรางวัล |
| พ.ศ. 2543 | ท็อปอวอร์ด 2001 | นักแสดงนำหญิงยอดเยี่ยม | สะใภ้ไร้ศักดินา | เสนอชื่อเข้าชิง |
| พ.ศ. 2543 | รางวัลโทรทัศน์ทองคำ ครั้งที่ 16 พ.ศ. 2544 | ดารานำหญิงดีเด่น | สะใภ้ไร้ศักดินา | ได้รับรางวัล |
| พ.ศ. 2546 | เฉลิมไทยอวอร์ด ครั้งที่ 1 | นักแสดงนำหญิงทางโทรทัศน์ยอดเยี่ยม | ทับตะวัน | เสนอชื่อเข้าชิง |
| พ.ศ. 2547 | รางวัลสตาร์พิคส์ ครั้งที่ 2 ประจำปี พ.ศ. 2547 | นักแสดงนำหญิงยอดเยี่ยม | แจ๋ว | เสนอชื่อเข้าชิง |
| พ.ศ. 2547 | รางวัลภาพยนตร์แห่งชาติ สุพรรณหงส์ ครั้งที่ 14 | นักแสดงนำหญิงยอดเยี่ยม | แจ๋ว | เสนอชื่อเข้าชิง |
| พ.ศ. 2548 | คมชัดลึก อวอร์ด ครั้งที่ 4 | นักแสดงนำหญิงยอดเยี่ยม สาขา ละครโทรทัศน์ | นางบาป | เสนอชื่อเข้าชิง |
| พ.ศ. 2549 | รางวัลโทรทัศน์ทองคำ ครั้งที่ 19 พ.ศ. 2549 | ดารานำหญิงดีเด่น | นางบาป | เสนอชื่อเข้าชิง |
| พ.ศ. 2549 | สตาร์เอนเทอร์เทนเมนต์อวอร์ด | ดาราหญิงขวัญใจสื่อมวลชน |  | ได้รับรางวัล |
| พ.ศ. 2549 | รางวัลพระราชทานพระสุรัสวดี ครั้งที่ 28 | บุคคลในวงการภาพยนตร์ไทยส่งเสริมการต่อต้านยาเสพติดในรอบปี 2549 |  | ได้รับรางวัล |
| พ.ศ. 2550 | ท็อปอวอร์ด 2007 | นักแสดงนำหญิงยอดเยี่ยม สาขา ละครโทรทัศน์ (1ใน10) | ร่ายริษยา | เสนอชื่อเข้าชิง |
| พ.ศ. 2550 | คมชัดลึก อวอร์ด ครั้งที่ 5 | นักแสดงนำหญิงยอดเยี่ยม สาขา ละครโทรทัศน์ | ร่ายริษยา | เสนอชื่อเข้าชิง |
| พ.ศ. 2554 | คมชัดลึก อวอร์ด ครั้งที่ 9 | นักแสดงนำหญิงยอดเยี่ยม สาขา ละครโทรทัศน์ | เมียแต่ง | เสนอชื่อเข้าชิง |
| พ.ศ. 2554 | รางวัล เกิด อวอร์ด ครั้งที่ 1 ประจำปี 2554 | เกิดได้ใจ | เมียแต่ง | ได้รับรางวัล |
| พ.ศ. 2554 | รางวัล seventeen Teen Choice Awards 2011 | Saventeen Choice Star Icon 2011 |  | ได้รับรางวัล |
| พ.ศ. 2554 | รางวัลทูตวัฒนธรรม ด้านการพูด สัมมาวาจา ปี 2554 กระทรวงวัฒนธรรม | รางวัลพระราชทาน ระฆังทอง บุคคลแห่งปี ครั้งที่ 4 ประจำปี 2554 |  | ได้รับรางวัล |
| พ.ศ. 2555 | คมชัดลึก อวอร์ด ครั้งที่ 10 | นักแสดงสมทบหญิงยอดเยี่ยม สาขา ละครโทรทัศน์ | ขุนศึก | เสนอชื่อเข้าชิง |
| พ.ศ. 2555 | ท็อปอวอร์ด 2012 | นักแสดงสมทบหญิงยอดเยี่ยม สาขา ละครโทรทัศน์ | ขุนศึก | เสนอชื่อเข้าชิง |
| พ.ศ. 2558 | รางวัลโทรทัศน์ทองคำ ครั้งที่ 30 | ดาราสนับสนุนหญิงดีเด่น | สุดแค้นแสนรัก | เสนอชื่อเข้าชิง |
| พ.ศ. 2558 | รางวัลนาฏราช ครั้งที่ 7 | นักแสดงสมทบหญิงยอดเยี่ยม | สุดแค้นแสนรัก | ได้รับรางวัล |
| พ.ศ. 2558 | ไนน์เอ็นเตอร์เทน อวอร์ดส์ ครั้งที่ 9 | รางวัลนักแสดงหญิงแห่งปี | สุดแค้นแสนรัก/ กระตุกหนวดเสือ | เสนอชื่อเข้าชิง |
คอนเสิร์ต

แขกรับเชิญ คอนเสิร์ต "เปิดสไมล์ คลับ"เบิร์ด ธงไชย 2 ธันวาคม 2544 แสดงที่ อิมแพค อารีนา เมืองทองธานี
คอนเสิร์ตถูกใจคนไทย ร่วมใช้สินค้าถูกกฎหมาย ร้องเพลงเดี่ยว และร้องร่วมกับ เบิร์ด ธงไชย และ ลูกนก สุภาพร เมื่อวันที่ 17-18 สิงหาคม 2545 แสดงที่ สนามหลวง
คอนเสิร์ต ชมดาว 008 (สมาคมชมดาวครบรอบ 8 ปี) แสดงที่ อิมแพค อารีนา เมืองทองธานี
คอนเสิร์ต ครบรอบ 34 ปี ไทยทีวีสีช่อง 3 แสดงที่ สนามรัชมังคลากีฬาสถาน วันที่ 27 มีนาคม 2547 ร่วมร้อง กับ หนุ่ม ศรราม เทพพิทักษ์
คอนเสิร์ต สวัสดี 10 ปี แกรมมี่ โกลด์ ชุดที่ 1 แสดงที่ อิมแพค อารีนา เมืองทองธานี อัลบั้ม release date วันที่ 26 ตุลาคม 2005
คอนเสิร์ต งานเลี้ยงขอบคุณเอเจนซี่และ สื่อมวลชน " ช่อง 3 ...41 เสียว FUN" บางกอกคอนเวนชั่นเซ็นเตอร์ ชั้น 22 โรงแรมเซ็นทาราแกรนด์ เซ็นทรัลเวิลด์ เมื่อวันอังคารที่ 8 กุมภาพันธ์ 2554 ร่วมด้วย หยาดทิพย์ ราชปาล , เจนี่ เทียนโพธิ์สุวรรณ
แหล่งข้อมูลอื่น

พรชิตา ณ สงขลา ที่อินสตาแกรม
| ด ค กรางวัลเมขลา สาขานักแสดงนำหญิงดีเด่น |
| --- | --- |
2523–2550:  นันทวัน เมฆใหญ่ (2523)  ลินดา ค้าธัญเจริญ (2524)  สุมาลี เหล่าชุนสุวรรณ (2525)  ธิติมา สังขพิทักษ์ (2526)  กุลกนิช คุ้มครอง (2528)  นาถยา แดงบุหงา (2529)  อภิรดี ภวภูตานนท์ (2530)  จารุณี สุขสวัสดิ์ (2531)  วรรณิศา ศรีวิเชียร (2532)  กมลชนก โกมลฐิติ (2533)  จินตหรา สุขพัฒน์ (2534)  อภิรดี ภวภูตานนท์ (2535)  มนฤดี ยมาภัย (2536)  สิเรียม ภักดีดำรงฤทธิ์ (2537)  ปรียานุช ปานประดับ (2538)  ชลิตา เฟื่องอารมย์ (2539)  สุวนันท์ คงยิ่ง (2540)  จริยา แอนโฟเน่ (2541)  พรชิตา ณ สงขลา (2542)  กมลชนก โกมลฐิติ (2543)  ปิยธิดา วรมุสิก (2544)  พิยดา อัครเศรณี (2545)  วรนุช วงษ์สวรรค์ (2547 ละครชีวิต)  พิยดา อัครเศรณี (2547 ละครหรรษา) 
2551–ปัจจุบัน:  อารยา เอ ฮาร์เก็ต (2554)  อุรัสยา เสปอร์บันด์ (2555) 
| ด ค กรางวัลโทรทัศน์ทองคำ สาขานักแสดงนำหญิงดีเด่น |
| --- | --- |
2529–2540:  นาถยา แดงบุหงา (2529)  อภิรดี ภวภูตานนท์ (2530)  อภิรดี ภวภูตานนท์ (2531)  ปรียานุช ปานประดับ (2532)  ชไมพร จตุรภุช (2533)  จินตหรา สุขพัฒน์ (2534)  มาช่า วัฒนพานิช (2535)  จันจิรา จูแจ้ง (2536)  สินจัย เปล่งพานิช (2537)  จารุณี สุขสวัสดิ์ (2538)  ลลิตา ปัญโญภาส (2539)  แอน ทองประสม (2540) 
2541–2551:  จริยา แอนโฟเน่ (2541)  แอน ทองประสม (2542)  มาช่า วัฒนพานิช (2543)  พรชิตา ณ สงขลา (2544)  ซอนย่า คูลิ่ง (2545)  จริยา แอนโฟเน่ (2546)  วรนุช วงษ์สวรรค์ (2547)  ศิริลักษณ์ ผ่องโชค (2548)  ลลิตา ศศิประภา (2549)  ทักษอร ภักดิ์สุขเจริญ (2550)  อารยา เอ ฮาร์เก็ต (2551) 
2552–2562:  แอน ทองประสม (2552)  เฌอมาลย์ บุญยศักดิ์ (2553)  อารยา เอ ฮาร์เก็ต (2554)  ศิรพันธ์ วัฒนจินดา (2555)  ณฐพร เตมีรักษ์ (2556)  จีรนันท์ มะโนแจ่ม (2557)  พิยดา จุฑารัตนกุล (2558)  ณฐพร เตมีรักษ์ (2559)  อุรัสยา เสปอร์บันด์ (2560)  ราณี แคมเปน (2561)  ใหม่ เจริญปุระ (2562) 
2563–2573:  คริส หอวัง (2563)  เมลดา สุศรี (2564)  พิมพ์ชนก ลือวิเศษไพบูลย์ (2565)  แอน ทองประสม (2566) 
| ด ค กรางวัลนาฏราช สาขานักแสดงสมทบหญิงยอดเยี่ยม |
| --- | --- |
2552–2562:  ณัฐริกา ธรรมปรีดานันท์ (2552)  สุวัจนี ไชยมุสิก (2553)  ชุดาภา จันทเขตต์ (2554)  ธัญญาเรศ รามณรงค์ (2555)  อำภา ภูษิต (2556)  วรัทยา นิลคูหา (2557)  พรชิตา ณ สงขลา (2558)  อริศรา วงษ์ชาลี (2559)  นิษฐา จิรยั่งยืน (2560)  มารี เบรินเนอร์ (2561)  พิชชาภา พันธุมจินดา (2562) 
2563–2573:  คัทลียา แมคอินทอช (2563)  อัษฎาพร สิริวัฒน์ธนกุล (2564)  ใหม่ เจริญปุระ (2565)  ทัศน์วรรณ เสนีย์วงศ์ (2566) 
| ด ค กไทยแลนด์ก็อตทาเลนต์ |
| --- | --- |
ฤดูกาล:  1  2  3  4  5  6  7 
พิธีกร:  เกตุเสพย์สวัสดิ์ ปาลกะวงศ์ ณ อยุธยา  กฤษณ์ ศรีภูมิเศรษฐ์  สุดารัตน์ บุตรพรม 
คณะกรรมการ:  พรชิตา ณ สงขลา  ภิญโญ รู้ธรรม  นิรุตติ์ ศิริจรรยา  จิรายุส วรรธนะสิน  ชลาทิศ ตันติวุฒิ  พัชรศรี เบญจมาศ  นิติพงษ์ ห่อนาค  คัทลียา แมคอินทอช  ยุทธเลิศ สิปปภาค  ปองศักดิ์ รัตนพงษ์  คริส หอวัง  เจนนิเฟอร์ คิ้ม 
บุคคล:  มณีภัสสร มอลลอย  ราชนิกร แก้วดี  สมชาย นิลศรี  ไทยยิม  ศรศิลป์  คิดบวกสิปป์  โสพิชา อังคะไวมงคล  ปุริมปรัชญ์ ไชยะคำ  นันทิตา ฆัมภิรานนท์ 
บทความที่เกี่ยวข้อง:  บริเทนส์กอตแทเลินต์  อเมริกาส์ก็อตทาเลนต์  เวิร์คพอยท์ เอ็นเทอร์เทนเมนท์
การปฏิวัติอาร์มีเนีย พ.ศ. 2561

กลุ่มนักการเมืองและประชาชนภายใต้การนำโดย ส.ส. นีโกล พาฌินยัน (ผู้นำของพรรคสัญญาพลเรือน) ได้เริ่มขบวนการ การประท้วงต่อต้านรัฐบาลอาร์มีเนีย (หรือรู้จักกันในชื่อทั่วไปว่า #MerzhirSerzhin (อาร์มีเนีย: ՄերժիրՍերժին แปลว่า "#RejectSerzh") เมื่อเดือนเมษายน พ.ศ. 2561 การประท้วงและการเดินขบวนในครั้งนี้เกิดขึ้นหลังจากที่แซร์ช ซาร์กเซียนเข้ารับดำรงตำแหน่งนายกรัฐมนตรี ซึ่งเป็นผู้ที่ทรงอิทธิพลในรัฐบาลของอาร์มีเนียอย่างมาก และยังควบคุมพรรคริพับลิกันอีกด้วย
เมื่อวันที่ 23 เมษายน แซร์ช ซาร์กเซียนได้กล่าวว่า "ผมผิดในขณะที่เขา [นีโกล พาฌินยัน] ถูก" แล้วต่อมาเขาก็ได้ขอลาออก การประท้วงในครั้งนี้ถือว่าเป็นการปฎิวัติอย่างสันติเมื่อเทียบกับการปฎิวัติของอดีตรัฐในโซเวียต 25 เมษายน พรรคเออาร์เอฟ-ดชาสุนยัน พรรคพันธมิตรของพรรครีพับลิกันได้ประกาศขอถอนตัวออก ซึ่งหมายถึงสามรถให้ฝ่านค้านรัฐบาลสามารถเข้ารับการเลือกตั้งโดยรัฐสภาแห่งชาติได้
ปฏิกิริยา

เมื่อวันที่ 4 เมษายน ผู้นำของพรรคไบร์ทอาร์มีเนีย พร้อมด้วยผู้นำพรรคพลเรือน นีโกล พาฌินยัน ได้ร่วมกันเขียนบทความลงในหนังสือพิมพ์อยอนร์ โดยมีข้อความระบุว่า ผมชอบวิธีการจับมือกับประชาชนมากกว่าการตอบโต้แบบทางการ
ผู้นำของพรรคประชาธิบไตย และอดึต ส.ส. คชักเทอ โคโคเบลเยม ได้เข้าร่วมสนับสนุนการประท้วงดังกล่าว
ปฏิกิริยา > ปฏิกิริยานานาชาติ

รัสเซีย โฆษกประจำกระทรวงต่างประเทศรัสเซีย ได้กล่าวชื่นชมการปฎิวัติอย่างสันติในครั้งนี้ พร้อมกับบอกว่า "อาร์มีเนีย รัสเซียจะอยู่เคียงข้างเสมอ!" มีหน้าในเว็บไซต์เอฟเอ็มอย่างเป็นทางการ พร้อมระบุว่า: "พวกเราหวังว่าสถานการณ์นี้จะสามารถพัฒนาเป็นพิเศษในด้านกฎหมายและรัฐธรรมนูญ ทั้งนี้กองกำลังทางการเมืองทั้งหมดจะต้องแสดงความรับผิดชอบและความพร้อมสำหรับการเจรจาที่เป็นไปอย่างสร้างสรรค์ เราเชื่อว่าทุกอย่างในประเทศจะต้องกับมาเป็นปกติและพวกเราจำเป็นจะต้องฟื้นฟูสิ่งดีๆ เข้ามาสู่อาร์มีเนีย"
สหรัฐ เมื่อวันที่ 23 เมษายน เอกอัครราชฑูตสหรัฐได้กล่าวชื่นชมสำนักงานตำรวจแห่งชาติอาร์มีเนีย และเหล่าผู้ประท้วงทั้งหลายที่นำโดย ส.ส. นีโกล พาฌินยัน ว่าสามารถทำให้ไม่ให้เกิดเหตุนองเลือดได้ ในระหว่างการประท้วงต่อต้านแซร์ช ซาร์กเซียน กระทรวงการต่างประเทศสหรัฐได้แถลงการว่า ผู้นำคนใหม่ของประเทศอาร์มีเนียจะต้องเป็นคนโปร่งใส่ ไม่มีทุจริต และจะต้องปฎิบัติตามรัฐธรรมนูญ ยังมีการกล่าวแถลงการณ์อีกว่า กลุ่มผู้นำทางการเมืองอาร์มีเนียได้วางแผนว่า “จะไม่ก่อเหตุเพิ่มและหลีกเลี่ยงการใช้ความรุนแรง”
สหภาพยุโรป เมื่อวันที่ 24 เมษายน ผู้นำสูงสุดของสหภาพยุโรปได้เดินทางไปยังประเทศอาร์มีเนีย พร้อมได้ตั้งแคมเปญ และยังกล่าวชื่นชอบในการปฎิวัติในครั้งนี้ และได้ให้สัญญากับประชาชนว่าจะเข้มงวดมากขึ้นโดยการปรับปรุง
มุกดา พงษ์สมบัติ

| มุกดา พงษ์สมบัติม> ป.ช., ม.ว.ม. |
| --- | --- |

ข้อมูลส่วนบุคคล
เกิด: มุกดา พาศรี 11 สิงหาคม พ.ศ. 2495 (72 ปี) อำเภอน้ำพอง จังหวัดขอนแก่น ประเทศไทย
พรรคการเมือง: กิจสังคม (2537—2543) ไทยรักไทย (2543—2550) เพื่อแผ่นดิน (2550) พลังประชาชน (2550—2551) เพื่อไทย (2551—ปัจจุบัน)
คู่สมรส: สนั่น พงษ์สมบัติ

มุกดา พงษ์สมบัติ  (เกิด 11 สิงหาคม พ.ศ. 2495) เป็นนักการเมืองชาวไทย อดีตสมาชิกสภาผู้แทนราษฎรจังหวัดขอนแก่น เขต 4 อดีตประธานคณะกรรมาธิการกิจการเด็ก เยาวชน สตรี ผู้สูงอายุ ผู้พิการ กลุ่มชาติพันธุ์ และผู้มีความหลากหลายทางเพศ สภาผู้แทนราษฎร
ประวัติ

มุกดา เกิดเมื่อวันที่ 11 สิงหาคม พ.ศ. 2495 ที่ อำเภอน้ำพอง จังหวัดขอนแก่น เป็นบุตรนายสุพล นางเทพ พาศรี มีน้อง 1 คน สมรสกับนายสนั่น พงษ์สมบัติ มีบุตร 5 คน
สำเร็จการศึกษาระดับ ปวช. การบัญชี โรงเรียนเทคโนโลยีธุรกิจอาชีวะ จังหวัดขอนแก่น
งานการเมือง

อดีตเป็นสมาชิกสภาจังหวัดขอนแก่น พ.ศ. 2539 ได้รับการเลือกตั้งเป็นสมาชิกสภาผู้แทนราษฎรจังหวัดขอนแก่นเป็นครั้งแรก สังกัดพรรคกิจสังคม ต่อมา พ.ศ. 2544 ย้ายมาสังกัดพรรคไทยรักไทย และได้รับการเลือกตั้งเป็นครั้งที่ 2 และ พ.ศ. 2548 เป็นครั้งที่ 3 โดยเอาชนะปัญญา ศรีปัญญา ทั้ง 2 ครั้ง
พ.ศ. 2550 ย้ายไปสังกัดพรรคเพื่อแผ่นดิน และสอบตกเป็นครั้งแรก โดยได้คะแนนมาเป็นอันดับที่ 5 ของเขต (มี สส. ได้ 3 คน) จากนั้นจึงเข้าดำรงตำแหน่งเลขานุการและที่ปรึกษารัฐมนตรีว่าการกระทรวงอุตสาหกรรม ตามลำดับ ต่อมา พ.ศ. 2554 ย้ายกลับมาลงสมัครกับพรรคเพื่อไทย และได้รับการเลือกตั้งเป็นครั้งที่ 4 โดยเอาชนะณรงค์เลิศ สุรพล จากพรรคกิจสังคม
และในปี 2562 ได้รับเลือกตั้งอีกสมัย ในสังกัดพรรคเพื่อไทย
งานการเมือง > สมาชิกสภาผู้แทนราษฎร

มุกดา พงษ์สมบัติ ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดขอนแก่น สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดขอนแก่น สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดขอนแก่น สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดขอนแก่น สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดขอนแก่น สังกัดพรรคเพื่อไทย
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2547 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แหล่งข้อมูลอื่น

นางมุกดา พงษ์สมบัติ เก็บถาวร 2012-08-06 ที่ เวย์แบ็กแมชชีน, เว็บไซต์รัฐสภาไทย
บัญชีแสดงรายการทรัพย์สินและหนี้สินของนางมุกดา พงษ์สมบัติ[ลิงก์เสีย], สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นางมุกดา พงษ์สมบัติ), ศูนย์ข้อมูลนักการเมืองไทย
การตรวจตรา

บทความนี้เกี่ยวกับการตรวจตราและลาดตระเวน (patrol) ทั้งของพลเรือนและทหาร สำหรับการลาดตระเวนหาข่าวทางทหาร (reconnaissance) และ (scouting) ดูที่ การลาดตระเวน
เจ้าหน้าที่กองกำลังรักษาความปลอดภัยของกองทัพอากาศสหรัฐออกตรวจตราในช่วงสงครามอ่าว
| ด ค กหน่วยทหารและ การจัดกำลังทหาร |
| --- | --- |
หน่วยรอง:  ชุดยิง / ชุด  Ø  หมู่  ●  ตอน / ชุดลาดตระเวน  ●● หมวด / กอง  ●●●  ชตัฟเฟิล  ●●●●  
หน่วย:  กองร้อย / กองร้อยปืนใหญ่ / ฝูงบิน ❘  กองพัน / กองพันทหารม้า / โคฮอร์ต ❘ ❘  กรม / กลุ่ม  ❘ ❘ ❘   
รูปขบวน:  กองพลน้อย / กลุ่ม / กองบิน ☓  กองพล / ลีเจียน ☓☓  กองทัพน้อย ☓☓☓  
หน่วย บัญชาการ:  กองทัพภาค / กองบัญชาการ ☓☓☓☓  หมู่กองทัพ / แนวรบ ☓☓☓☓☓  ภูมิภาค / ภาคพื้น ☓☓☓☓☓☓  
หน่วย เฉพาะกาล:  หน่วยแยก  การตรวจตรา  กองกำลังสนาม  กองกำลังเฉพาะกิจ  กลุ่มกองพลน้อย  หน่วยเคลื่อนที่เร็ว  หน่วยบัญชาการรบ  กรมผสม  กลุ่มกองพันยุทธวิธี  กลุ่มชุดรบ  กองทัพหมู่  ชุดรบ 
การตรวจตรา (อังกฤษ: patrol) คือกลุ่มของบุคคล เช่น เจ้าหน้าที่บังคับใช้กฎหมาย เจ้าหน้าที่ทหาร หรือเจ้าหน้าที่รักษาความปลอดภัย ที่ได้รับมอบหมายให้เฝ้าติดตามหรือรักษาความปลอดภัยพื้นที่เฉพาะทางภูมิศาสตร์
ศัพทมูลวิทยา

คำว่า "patrol" มาจากคำภาษาฝรั่งเศสว่า patrouiller ซึ่งมาจากคำภาษาฝรั่งเศสเก่าว่า patouiller แปลว่า "ลุยโคลน" ซึ่งแผลงมาจากคำว่า patte แปลว่า "อุ้งเท้า"
คำว่า "ตรวจตรา" เป็นคำกริยา หมายถึงการพิจารณาดูให้รอบคอบถี่ถ้วน
คำว่า "ตรวจการณ์" และคำว่า "ตระเวน" เป็นคำกริยา ของคำว่าเที่ยวตรวจตรา ซึ่งเป็นหน้าที่ของข้าราชการโบราณในกรมพระนครบาล เช่น พลตระเวน
คำว่า "สายตรวจ" เป็นคำนาม ไว้ใช้เรียกผู้ตรวจที่ดูแลความสงบเรียบร้อยหรือความถูกระเบียบเป็นย่าน ๆ ไป เช่น สายตรวจสรรพสามิตร ตำรวจสายตรวจ
และคำว่า "ลาดตระเวน" เป็นคำกริยา หมายถึงการเที่ยวตรวจไปทั่วเพื่อป้องกันข้าศึกศัตรู เช่น หน่วยลาดตระเวน เครื่องบินออกลาดตระเวน ตำรวจทหารลาดตระเวนไปตามชายแดน
ทางทหาร

ในยุทธวิธีทางทหาร การตรวจตรา หรือการลาดตระเวน เป็นการจัดกำลังขนาดเล็กซึ่งแบ่งออกจากกำลังทางการทหาร ทั้งทางบก ทางทะเล หรือทางอาการ สำหรับจุดประสงค์ในการต่อสู้ (Combat) การลาดตระเวน (Reconnaissance) หรือทั้งสองจุดประสงค์ โดยภารกิจพื้นฐานของการลาดตระเวนคือการตรวจการณ์ไปตามเส้นทางเดิมที่รู้จักเพื่อตรวจสอบหาสิ่งที่น่าสนใจหรือสิ่งผิดปกติ หรือในภารกิจการลาดตระเวนต่อสู้ (การลาดตระเวนต่อสู้ของสหรัฐ) คือเพื่อค้นหาและต่อสู้กับศัตรู การลาดตระเวนอาจหมายถึงการใช้กองทหารม้าขนาดเล็กหรือหน่วยยานยนต์หุ้มเกราะ หรืออาจจะเพียงแค่หน่วย (troop) หรือระดับหมวด (platoon) มักจะประกอบไปด้วยตอน (section) หรือหมู่ (squad) ของหน่วยทหารม้า หรือยานรบหุ้มเกราะจำนวน 2 คัน (มักจะเป็นรถถัง)
การบังคับใช้กฎหมาย

ในการบังคับใช้กฎหมายที่ไม่ใช่ในทางการทหาร เจ้าหน้าที่สายตรวจ (patrol officers) คือเจ้าหน้าที่ตำรวจ (หรือในหน่วยงานเอกชนคือ เจ้าหน้าที่รักษาความปลอดภัย) ที่ได้รับมอบหมายให้ตรวจตราพื้นที่ทางภูมิศาสตร์ที่ถูกกำหนดไว้ ในกรณีนี้ การออกตรวจ หมายถึง การออกตรวจตรา นั่นคือการเคลื่อนที่ผ่านพื้นที่ที่ได้รับมอบหมายเป็นระยะเพื่อตรวจสังเกตหรือป้องกันการละเมิดกฎหมายหรือการก่อปัญหาใด ๆ ก็ตาม
เจ้าหน้าที่สายตรวจ เป็นตำรวจที่เป็นที่รู้จักมากที่สุดและเป็นเจ้าหน้าที่ของรัฐที่ถูกพบเห็นบ่อยที่สุดในพื้นที่สาธารณะ หน้าที่ของพวกเขารวมไปจนถึงการถูกเรียกเพื่อขอความช่วยเหลือ การทำการจับกุม การไกล่เกลี่ยการทะเลาะวิวาท ปัญหาเกี่ยวกับใบสั่งจราจร การเข้าถึงพื้นที่ที่รับแจ้งเหตุอาชญากรรม การบังคับใช้กฎหมายจราจร การสืบสวนทางอาชญากรรม และการป้องกันอาชญากรรม ซึ่งเจ้าหน้าที่สายตรวจมักจะเป็นผู้เผชิญเหตุคนแรกเมื่อเกิดเหตุการณ์ใด ๆ ก็ตาม ซึ่งปฏิกิริยาของพวกเขามักจะส่งผลต่อชีวิตและความปลอดภัยของผู้ประสบเหตุนั้นและผลของการสืบสวนสอบสวนหลังจากนั้น ซึ่งการตรวจตรามักจะทำด้วยความใส่ใจเป็นอย่างยิ่งเพื่อทำให้ผู้คนในชุมชนรู้สึกปลอดภัยและสร้างความสัมพันธ์ระหว่างมวลชนและเจ้าหน้าที่ตำรวจ
เจ้าหน้าที่สายตรวจ อาจตรวจตราด้วยการเดินเท้า ขี่ม้า หรือขับขี่จักรยานยนต์ตำรวจ หรือจักรยาน ขับรถตำรวจ ขับพาหนะทางน้ำของตำรวจ หรือขับอากาศยานของตำรวจ ขึ้นอยู่กับหน่วยที่พวกเขาสังกัดอยู่หรือยานพานหะที่หน่วยนั้นมี ซึ่งเจ้าหน้าที่สายตรวจอาจจะพกพาอาวุธหรือไม่พกพาอาวุธหรืออาจจะอยู่ในเครื่องแบบ จากการศึกษาโดยมหาวิทยาลัยเทมเปิลและกรมตำรวจฟิลาเดลเฟียในช่วงกลางคริสต์ทศวรรษ 2000 ระบบว่าการตรวจตราด้วยการเดินเท้าสามารถลดอาชญากรรมได้มีประสิทธิภาพมากกว่าวิธีอื่น ๆ
การตรวจตราทั่วไป > โรงเรียน

ในโรงเรียนประถมบางแห่ง ใช้คำว่าผู้ตรวจตราสำหรับนักเรียนที่ได้รับเลือกให้ดูแลตรวจสอบความปลอดภัยในห้องเรียน หรือนักเรียนผู้ช่วยพนักงานรักษาความปลอดภัยในการข้ามถนน (Crossing guard) ที่คอยดูแลความปลอดภัยให้กับนักเรียนที่อยู่ใกล้กับถนน ซึ่งมีอีกคำที่ใช้เรียกพวกเขาคือ hall monitor
การตรวจตราทั่วไป > การลูกเสือ

ในการลูกเสือ ระบบหมู่ (Patrol System) คือลูกเสือจำนวน 6-8 นาย (ซึ่งมีสมาชิกเป็นเยาวชน) ภายใต้การนำของหนึ่งในพวกเขาที่ได้รับการแต่งตั้งเป็นหัวหน้าหมู่ และได้รับการสนับสนุนจากรองหัวหน้าหมู่หรือผู้ช่วยหัวหน้าหมู่ ซึ่งนี่คือหน่วยพื้นฐานของกองลูกเสือ โดยระบบหมู่นั้นเป็นลักษณะเฉพาะของการลาดตระเวนที่มีความแตกต่างจากองค์กรอื่น ๆ เนื่องจากเป็นรูปแบบทางธรรมชาติของ แก๊งเด็ก เพื่อจุดประสงค์ในด้านการศึกษาเรียนรู้
ดูเพิ่ม

การลาดตระเวนทางทะเล
การบินลาดตระเวนรบ
กองกำลังรักษาสันติภาพของสหประชาชาติในประเทศเอริเทรียกำลังตรวจตราบริเวณพรมแดนเอริเทรียและเอธิโอเปีย
เจ้าหน้าที่ตำรวจในเมืองเวสท์มิดแลนด์เดินตรวจตราในเมืองเวสต์บรอมมิช ประเทศอังกฤษ
การกัดเซาะชายฝั่งทะเลของประเทศไทย

การกัดเซาะชายฝั่งทะเลของประเทศไทย เป็นปัญหาที่ส่งผลให้เกิดความสูญเสียทรัพย์สินของประชาชนและของทางราชการ ทำให้เสียทัศนียภาพ ซึ่งส่งผลกระทบต่อธุรกิจการท่องเที่ยว อีกทั้งยังทำให้เกิดความเสียหายด้านทรัพยากรชายฝั่งอีกด้วย โดยอัตราการกัดเซาะชายฝั่งทะเลด้านอ่าวไทยและด้านอันดามันเฉลี่ยมากกว่า 5.0 เมตรต่อปี แต่การกัดเซาะชายฝั่งทะเลด้านอันดามันเกิดขึ้นน้อยกว่าชายฝั่งด้านอ่าวไทย[ต้องการอ้างอิง]
ชายฝั่งทะเลของประเทศไทย

ชายฝั่งทะเลของประเทศไทยมีความยาวประมาณ 2,600 กิโลเมตร และมีจำนวนประชากรอาศัยอยู่มากกว่า 11 ล้านคน ทั้งนี้สามารถแบ่งได้เป็น
ชายฝั่งทะเลด้านอ่าวไทย มีความยาว 1,660 กิโลเมตร ครอบคลุมพื้นที่รวม 17 จังหวัด อันได้แก่ กรุงเทพมหานคร สมุทรสาคร สมุทรสงคราม ตราด จันทบุรี ระยอง ชลบุรี ฉะเชิงเทรา สมุทรปราการ เพชรบุรี ประจวบคีรีขันธ์ ชุมพร สุราษฎร์ธานี นครศรีธรรมราช สงขลา ปัตตานี และนราธิวาส
ชายฝั่งทะเลด้านอันดามัน มีความยาว 954 กิโลเมตร ครอบคลุมพื้นที่รวม 6 จังหวัด ได้แก่ ระนอง พังงา ภูเก็ต กระบี่ ตรัง และสตูล
บริเวณชายฝั่งทะเลมีความสำคัญในด้านการเป็นที่อยู่อาศัย เป็นพื้นที่เพื่อการอุตสาหกรรมและในเชิงพาณิชย์ การท่องเที่ยว อีกทั้งยังเป็นพื้นที่อนุรักษ์และเพาะพันธุ์สัตว์น้ำ ที่มีความสำคัญต่อระบบนิเวศน์อีกด้วย
สถานการณ์ปัจจุบัน

ในปัจจุบันชายฝั่งทะเลของประเทศไทยประสบกับปัญหาการกัดเซาะชายฝั่งทะเลในระดับรุนแรง ส่งผลให้เกิดความสูญเสียทรัพย์สินของประชาชนและของทางราชการ ทำให้เสียทัศนียภาพ ซึ่งส่งผลกระทบต่อธุรกิจการท่องเที่ยว อีกทั้งยังทำให้เกิดความเสียหายด้านทรัพยากรชายฝั่งอีกด้วย
การกัดเซาะชายฝั่งทะเลในหลายพื้นที่มีแนวโน้มจะมีความถี่มากขึ้นและยิ่งทวีความรุนแรงมากยิ่งขึ้นด้วย ดังนั้นจึงจำเป็นที่จะต้องมีการวางแผนป้องกันและแก้ไขปัญหาอย่างถูกวิธี
สถานการณ์ปัจจุบัน > การกัดเซาะชายฝั่งทะเลด้านอ่าวไทย

มีอัตราการกัดเซาะรุนแรง คือเฉลี่ยมากกว่า 5.0 เมตรต่อปี (ถือเป็นพื้นที่วิกฤติหรือพื้นที่เร่งด่วน) เกิดขึ้นในพื้นที่ชายฝั่งระยะทางรวม 180.9 กิโลเมตร หรือคิดเป็นร้อยละ 10.9 ของแนวชายฝั่งอ่าวไทย ทั้งนี้ชายฝั่งทะเลบริเวณอ่าวไทยตอนบนตั้งแต่ปากแม่น้ำบางปะกง จังหวัดฉะเชิงเทรา จนถึงปากแม่น้ำท่าจีน จังหวัดสมุทรสาคร เป็นพื้นที่ที่มีความอ่อนไหวและเกิดการกัดเซาะที่รุนแรงที่สุด โดยบางพื้นที่มีอัตราการกัดเซาะชายฝั่งมากกว่า 25 เมตรต่อปี
สถานการณ์ปัจจุบัน > การกัดเซาะชายฝั่งทะเลด้านอันดามัน

เกิดขึ้นน้อยกว่าชายฝั่งด้านอ่าวไทยโดยมีการกัดเซาะรุนแรงในอัตราเฉลี่ยมากกว่า 5.0 เมตรต่อปี (พื้นที่วิกฤติหรือพื้นที่เร่งด่วน) รวมระยะทาง 23.0 กิโลเมตร หรือคิดเป็นร้อยละ 2.4 ของแนวชายฝั่งอันดามัน อีกทั้งพบว่าโดยทั่วไปการกัดเซาะชายฝั่งทะเลด้านอันดามันมักเกิดในพื้นที่หาดทรายมากกว่าบริเวณอื่นๆ
สาเหตุของการเกิดการกัดเซาะชายฝั่ง

เกิดขึ้นจากหลายสาเหตุ โดยสามารถแบ่งเป็น 2 สาเหตุหลักคือ เกิดจากกระบวนการทางธรรมชาติ และเกิดจากการกระทำของมนุษย์ เก็บถาวร 2021-08-06 ที่ เวย์แบ็กแมชชีน
สาเหตุของการเกิดการกัดเซาะชายฝั่ง > เกิดจากกระบวนการตามธรรมชาติ

ลมมรสุมและพายุ จะทำให้เกิดคลื่นลมเคลื่อนเข้าปะทะชายฝั่ง ทำให้มีการพัดเอามวลทรายออกจากพื้นที่ชายฝั่งในช่วงเวลาหนึ่ง และจะพัดเอามวลทรายกลับมาในอีกช่วงเวลาหนึ่ง ซึ่งอาจจะทำให้มวลทรายที่ถูกพัดพาออกไปจากชายฝั่ง และมวลทรายที่ถูกพัดพาเข้ามานั้นไม่สมดุลกัน
น้ำขึ้น-น้ำลง ส่งผลต่อการเคลื่อนตัวของตะกอนดินเลน และมวลทรายบริเวณชายฝั่ง ซึ่งอาจจะเกิดความไม่สมดุลดังเช่นที่เกิดกับลมมรสุมและพายุ ก็จะมีส่วนทำให้เกิดการกัดเซาะชายฝั่งได้เช่นกัน
สาเหตุของการเกิดการกัดเซาะชายฝั่ง > เกิดจากการกระทำของมนุษย์

การพัฒนาพื้นที่ชายฝั่ง เพื่อการพัฒนาทางด้านเศรษฐกิจ ทำให้มีการก่อสร้างต่างๆ ในพื้นที่ชายฝั่งทะเลเป็นจำนวนมาก เช่น การสร้างนิคมอุตสาหกรรม การสร้างเส้นทางคมนาคมขนส่ง การก่อสร้างท่าเรือน้ำลึก ซึ่งอาจส่งผลให้เกิดการเปลี่ยนแปลงสภาพทางธรณีวิทยาของชายฝั่ง ทรัพยากร และระบบนิเวศในบริเวณนั้น ทำให้ขาดความสมดุล และนำไปสู่การเกิดการกัดเซาะชายฝั่งได้ง่าย
การบุกรุกพื้นที่ป่าชายเลน เพื่อพัฒนาเป็นแหล่งเพาะเลี้ยงสัตว์น้ำ เช่น กุ้งกุลาดำ ทำให้เกิดการสูญเสียทรัพยากรที่มีความสำคัญในการป้องกันกระแสลม กระแสคลื่น อีกทั้งรากของไม้ชายเลนยังช่วยดักตะกอนโคลนที่ฟุ้งกระจายให้ตกตะกอน ตลอดจนช่วยให้ดินเลนยึดรวมตัวกันทำให้ยากต่อการพังทลายอีกด้วย ดังนั้นในบริเวณที่มีการบุกรุกพื้นที่ป่าชายเลน จะสามารถเกิดปัญหาการกัดเซาะชายฝั่งได้ง่าย
การสร้างเขื่อน และอ่างเก็บน้ำบริเวณต้นน้ำ ทำให้การไหลของกระแสน้ำเกิดการชะลอตัว ดังนั้นตะกอนจำนวนหนึ่งตกตะกอนอยู่ในลำและบางส่วนถูกกักไว้ที่บริเวณเหนือเขื่อน ทำให้ตะกอนที่ไหลไปสะสมตัวบริเวณปากแม่น้ำมีน้อยลง ดังนั้นจึงขาดตะกอนที่จะถูกเติมเข้าไปแทนที่ตะกอนบริเวณชายฝั่งที่ถูกพัดพาออกไป เป็นผลให้ชายฝั่งบริเวณดังกล่าวเกิดการกัดเซาะชายฝั่งได้ง่าย
การสูบน้ำบาดาล มีส่วนทำให้เกิดการทรุดตัวของดิน พร้อมกับมีส่วนทำให้เกิดการกัดเซาะชายฝั่งได้ด้วยเช่นกัน
การเปลี่ยนแปลงสภาพภูมิอากาศโลก เนื่องจากระดับน้ำทะเลเพิ่มสูงขึ้น ทำให้น้ำทะเลรุกเข้าไปแผ่นดินมากขึ้น ส่งผลให้ชายฝั่งทะเลเกิดการกัดเซาะชายฝั่งรุนแรงขึ้น
มาตรการป้องกันชายฝั่ง (Coastal Protection Measures)

ที่นิยมใช้และได้ดำเนินการในการแก้ไขปัญหาการกัดเซาะชายฝั่งทะเลที่ผ่านมา ประกอบด้วย 2 วิธี คือ มาตรการโครงสร้างแบบแข็ง (Hard Solution) และมาตรการโครงสร้างแบบอ่อน (Soft Solution)
มาตรการป้องกันชายฝั่ง (Coastal Protection Measures) > มาตรการโครงสร้างแบบแข็ง

เขื่อนกันคลื่น (Breakwater)  เป็นโครงสร้างที่ใช้หินขนาดต่างๆ โดยใช้หินขนาดตามที่ออกแบบกองขึ้นเป็นชั้นฐาน (Bedding Layer) และชั้นแกน (Core Layer) หรือแท่งคอนกรีตขนาดใหญ่เป็นชั้นเปลือกนอก (Armor Unit) ก่อกองขึ้นเพื่อยับยั้งความเร็วของคลื่นที่จะเคลื่อนที่เข้าปะทะฝั่ง
เขื่อนกันคลื่นบนฝั่ง (Revetment)  เป็นโครงสร้างที่ก่อสร้างชิดชายหาด อาจก่อสร้างจากคอนกรีตเสริมเหล็ก หรือเรียงด้วยหิน หรือวัสดุอื่นๆ เช่นถุงทรายเป็นต้น (เชิดวงศ์ แสงศุภวานิช, 2564)
รอดักทราย (Groin)  เป็นโครงสร้างที่มีลักษณะยื่นตั้งฉากออกไปจากชายฝั่งเพื่อให้ตะกอนสะสมตัวอยู่ระหว่างโครงสร้างรอแต่ละแนว ซึ่งมีหลายรูปแบบทั้งแบบตัวไอ ตัววาย และตัวที
ไส้กรอกทราย (Sand Sausage)  เป็นโครงสร้างที่ใช้แผ่นใยสังเคราะห์ (Geotextile) บรรจุทรายเข้าไปเพื่อใช้ในการลดความรุนแรงของคลื่น
โครงสร้างแต่ละประเภทก็ยังมีข้อเด่นและข้อด้อยแตกต่างกัน พื้นที่ที่แตกต่างกันอาจเหมาะสมกับโครงสร้างที่แตกต่างกัน (เชิดวงศ์ แสงศุภวานิช, 2564) ซึ่งสามารถศึกษาเพิ่มเติมจากคลิปวิดีโอเรื่อง ทางเลือกรูปแบบโครงสร้างป้องกันการกัดเซาะชายฝั่งตอนที่ 1 และตอนที่ 2
มาตรการป้องกันชายฝั่ง (Coastal Protection Measures) > มาตรการโครงสร้างแบบอ่อน

การสร้างหาดทราย (Beach Nourishment)  เป็นการดูดทรายหรือนำทรายมาถมในบริเวณที่ถูกกัดเซาะ ซึ่งวิธีการนี้จะสิ้นเปลื้องค่าใช้จ่ายในการบำรุงรักษาที่สูงมาก แต่สภาพชายหาดจะสวยงาม
การสร้างเนินทราย (Dune Nourishment)  เป็นการนำทรายมาถมให้สูงเลียนแบบเนินทรายเดิมที่ถูกทำลายไป และนำพืชบางชนิดที่สามารถขึ้นในเนินทรายมาปลูกเสริมเข้าไป เพื่อดักทรายที่ถูกพัดพาเข้าฝั่ง
การปลูกป่าชายเลน (Mangrove a forestation)  ทำในพื้นที่ที่มีลักษณะเป็นที่ราบน้ำขึ้นถึงป่าชายเลน ซึ่งทางฝั่งอ่าวไทยได้มีการนำกล้าไม้ป่าชายเลนมาปลูกขึ้นใหม่ในบริเวณที่ถูกทำลายไป
การกำหนดระยะร่นถอย (Setback)  เป็นมาตรการเชิงแผนและนโยบายเพื่อเป็นการลดระดับความเสียหายของสิ่งก่อสร้างบริเวณชายหาด โดยไม่ให้มีสิ่งก่อสร้างบนชายหาดที่อยู่ในพื้นที่เสี่ยงภัยต่อการกัดเซาะ เพื่อหลีกเลี่ยงปัญหาความเสียหายของทรัพย์สินและสิ่งปลูกสร้าง
ผลกระทบจากการกัดเซาะชายฝั่ง

ผลกระทบต่อระบบนิเวศชายฝั่ง การกัดเซาะชายฝั่งมีส่วนทำให้ระบบนิเวศชายฝั่ง เช่น ทรัพยากรป่าชายเลน แนวปะการัง สัตว์น้ำต่างๆ เป็นต้น เกิดความเสียหาย จนอาจทำให้ความอุดมสมบูรณ์ทางธรรมชาติลดน้อยลงหรือถูกทำลายลงในที่สุด
ผลกระทบต่อสภาพเศรษฐกิจ บริเวณชายฝั่งทะเลที่เกิดปัญหาการกัดเซาะชายฝั่ง พื้นที่ชายฝั่งทะเลจะสูญเสียความอุดมสมบูรณ์และความสวยงามตามธรรมชาติ ทำให้ส่งผลกระทบต่ออุตสาหกรรมการท่องเที่ยวซึ่งเป็นรายได้หลักของประเทศ
ผลกระทบต่อวิถีการดำรงชีวิต ปัญหาการกัดเซาะชายฝั่ง ทำให้สูญเสียทั้งที่อยู่อาศัย และพื้นที่ทำกิน ซึ่งย่อมทำให้วิถีชีวิตดั้งเดิมของชุมชนเกิดการเปลี่ยนแปลงตามไป
ดูเพิ่ม

การกัดเซาะชายฝั่ง
กำแพงกันคลื่น
แหล่งข้อมูลอื่น

การกัดเซาะชายฝั่งทะเลไทย
(500)/page2-9-51 (500).html ปัญหาการกัดเซาะชายฝั่งในประเทศไทย[ลิงก์เสีย]
การกัดเซาะชายฝั่งทะเลประเทศไทย[ลิงก์เสีย]
↑  "Cherdvong-coast". cherdvong-coast.com. คลังข้อมูลเก่าเก็บจากแหล่งเดิมเมื่อ 2021-08-06. สืบค้นเมื่อ 2021-08-06.
ภาพซุ้มเสมาโบสถ์วัดโคมนารามหลังเก่า ตำบลบางแก้ว อำเภอบ้านแหลม จังหวัดเพชรบุรี
การกัดเซาะชายฝั่งทะเลบางแก้ว อำเภอบ้านแหลม จังหวัดเพชรบุรี